FLIP BUYS WORD WAKKER- TEE MET ZUMA IS TYDMORS
Onderwerp: FLIP BUYS WORD WAKKER- TEE MET ZUMA IS TYDMORS Sat Apr 17, 2010 1:16 pm
Tee met Zuma is nutteloos
deur Boerseun, Odendaalsrus
Flip Buys en Jan-Jan Joubert se standpunte oor gesprekvoering met pres. Zuma (Rapport, 4 Maart) het betrekking.
Jan-Jan Joubert erken hy het niks bereik in sy vele teedrinksessies met pres. Zuma nie. Hy sal weer gaan tee drink met die hoop dat sy standpunt gehoor sal word.
Die feit dat die uitverkore Afrikaners nie mag uitpraat oor hul gesprekke met die president nie, is onrusbarend en dui op 'n geheime gekonkel.
Flip Buys meen Zuma se alewige gepraat met spesiale Afrikaners is nutteloos, want "as die koppies koud is, het daar niks gebeur nie". Die sogenaamde suksesvolle samesprekings het nooit eens 'n muis gebaar nie, behalwe as die aanstelling van Pieter Mulder as 'n troosprysie vir sommige dien, wat dit nie is nie!
Om met die regering se leier te praat het meriete, maar die wrede werklikheid is dat Zuma dit met duistere motiewe doen. Want terwyl Afrikaners tee en koek gevoer word, gaan die leier se impi's ongestoord voort om die laaste avondmaal te berei in die vorm van die uitwissing van ons kultuur, onderwys, ekonomie, eiendom en lewens!
Dan liewer soos Steve Hofmeyr en genl. De Wet wat eerder hul eie volk se geselskap opsoek as om tee te drink in die paleis van die onderdrukker!